
“Майть іше шиц-боевой OUD праздник 


Тачи, · международнай солидар- 
ностень праздник—Майть 1-це шиц, 
конань праздновасазь сембе миронь 
трудящай народсь. 

Нинге 1912-це кизоня первомай- 
скяй листовкаса Сталин ялгась 
сьормадсь: 
` „Тя ульсь 1889-це кизоня, мзяр- 
да сембе странань социалистонь 
парижскяй конгресса рабочайхне 
путозь именна тячи, Майть 1-це 
шистонза, мзярда природась сргозсь 
тялонь удоманц эзда, вирьхне и 
панттне вельхтявсть пижеса, паксят- 
He и лугатне наряжавсть панчфса, 
шись ушеткшни сяда лямбоста эж- 
демя, воздухса маряви откстомомань 
радость, а природась предается 
кштимас и ликованияс,--синь ре- 
шили именна тячи азомс сембе мир- 
ти, што рабочайхне кандыхть че- 
`ловечествати тунда и освобожде- 
ния капитализмать оковонзон эзда, 
што рабочайхне призваннайхть 
свободать и социализмать основас- 
нон коряс мирть одкстоптома“. 

– Социалистическяй павазу роди- 
нань многонациональнай радостнай 
_ народсь-рабочайхне, колхозникне 
и советскяй интеллигенциясь, синь 
павазу и радостнай идьсна, конат 
фатяфт Коммунистическяй партиять 
и советскяй правительствать забо- 
`таснон мархта, и лична сон- 
-цень, сембонди кельговикс, родной 
и мудрай Сталинтть эрь шинь забо- 
_ танц мархта, Майть 1-це шинц вась- 
_ фнесазь стахановскяй трудонь оцю 
_ од показательса, отличнайста тонаф- 
немаса и творческяй энтузиазмаса. 
_ Но тундань тя оцю праздникть аф 
минь лацонк радостнайста васьф- 
несазь капиталистическяй странань 
рабочайхне, сембе трудяйхне, синь 
идьсна, конат нинге тячимс люп- 
штафт капитализмань кабальнай 


-трудса. Капиталистическяй страна- 


са тячимс нинге аф лувомшка лама 
безработнайда, конат работафтома 
шить сюнеда ащихть вачеда. 
Майть 1-це шистонза капиталис- 
тическяй странань ошнень уль- 
цява революционнай рабочйнь де- 
монстранттнень панцесазь фашистс- 
кяй пинетне--полициясь, синь зверкс 
пикссихть демонстранттнень. Но 
кодамовок гразямаса и ляцендема- 
са озверелай фашисттненди аф 
лоткафтови революционнай проле- 
тариатть боевой тевоц,--революци- 
оннай движениясь. 
Международнай пролетариатсь 
сембе вийнь пуроптозь коммунисти- 
ческяй партиять руководстванц ала 
кеподьсы марнек мирть вельхкса 
мировой революциянь якстерь зна- 
мять! 
Минцонк, социалистическяй ро- 
динань ошнень и колхознай велет- 
нень эзга оцю радостьса и гайнай 
мороса праздновасазь Майть 1-це 
шинц, Минь свободнайста моратама 
революционнай морот, сериста вяри 
кепотьфста кяцонк либорьди як- 
стерь знамясь! Минь тячи гай- 
назеви марнек мирть вельксса бо- 
евой лозунгонке: „Класс коря брать- 
янконди, капиталонь узникненди, 
фашистскяй террорть жертванзон- 
ды, марнек мирса рабочай классть 
победанц инкса борецненди--минь 
братскяй приветонке!“ 
Минь странаньконь пяк кельксазь 
марнек миронь трудящай народсь. 
Минь эрь победачке вдохновляет 
сембе странань трудяйхнень эсь 
угнетательснон каршес тюремати. 
Катк жа кемокстай и касы минь 
павазу и радостнай родинаньке, 
кона аши путеводнай тяштекс сем- 
бе миронь угнетеннай трудящайх- 


_ ненди! 


Шумбраулеза Великай Сталинць! 

Ф. ДУРНОВ 


Шуфттнень жойняйхть 
Пиже лопав прясна, 
Сенем толса 
Бта синь юрнайхть. 
Морайхть нармонняттне 
Келес тяса, 
Морайхть--шуфттнень 
Од нарядснон шнайхть. 
Шнайхть синь келуть 
Коленкоронь палянц, 
Шнайхть и лаймарьксть 
Пряста акша шальть, 
Шнайхть и пичеть 
Голубойготф прянянц, 
Шнайхть и пиже 
Толганянзон кальть. 
Шуфттнень ёткса 
Тонафнихне якайхть. 
Вов учительсь. | 
Кочксихть тишет, панчфт. 
Синь ботаникаста 
Кизефкст макссихть, 
Иоряйхть тейнза 
Шустрай сельмеванфт. 
Иттне ваймяйхть, 
Велькссост морайхть чёфксне, 
Морайхть --валда 
Синь тундаснон шнайхть. 
Зойняк, зойняк, вире, 
Тон тят охксне, 
А то оду 
Эрекне аф сайхть! ; 
1939 к. 

` А. Малький | 


Тядясь иденцты. 


Сюролданзон шинясь новляй, Яду вракнень каршес тюрикс 
Келькси эсот тонь, идняй! Бойса васенцесь улят. 
Касат тон, кудрявай Коля, Пади тон улят танкистокс, 
Бта садса ландышкя. Пади кожфть эса пилот, 
Хоть тон ёлмат, мяльце касы-- Али боевой радистокс. 
Эряфсь рахай, морай, кшти. Муят слава и почет. 
Эсот учи панжи масторсь, Седи вакска эряфть кельгсак, 
Келькси эсот якстерь кстыкс. Сяс и паваз максы сон. 
Оцю ломанькс касат курок, Ваны мельгаг панжи масторсь, 
Сталин ялгать мяльс туят, Ваны мельгат Сталин сонць! 

В Волков. 
МАЗИ МАЙСЬ 

Ласьки, ласьки ару кожфса Морай майнь праздникть шиц. 
Ломань кенярьфти тундась. ж 
Вов ни эрек стирень мольфса а Ы 
Пиже ронга майське сась! Масторть вельксса, менельть эса 
Ванат вели, пара мялезт: _  Валом шуди ару кожфть 
Флакне мазептезь ульцять, Самолёттне кярсихть вишкста, 
Коста лямбе Banca пилезт. Мельгаст ваны Сталин вождсь. 
Лии мороняц стирнять. Сяс и пара тяни, пара— 
Морай алясь, морай авась, Эряфсь тиевсь ёфксонь райкс. 
Морай макокс панжи идсь, Тячи радостта мзяра 


Морай сембе кели странась, Тейнек канды мазы Майсь! 

19-це раз‘ездть и Воротынскяй 


“станциять йоткса перегонць ламо- 


са отличандакшневи. Сон керсеф 
крхка лоткса, конатнень мархта 
природась бта мярьгат тяштезень ня 
васттнень; перьф пяльге ащихть 
пантт и вирьхть. 

` Тястонь эряйхне ня крхка лотк- 
ненди мярьгихть пропастть. Синь 
пяк пелькст. Синь пелькст аф ань- 


цек ялга якайхненди, но и маши- 


накинь и гужевой транспорттивок. 


“Кда тияне молись аф осторожнай-. 
“ста вятьсы эсь прянц, то пропастсь 


сонь нильсы, кода йолма калнять 
кели курга шукась. 

Ня пропасттнень эзда фкя оцю 
пропастсь ащи веленять инголе, 
керомок машинакить. Омбоцесь, ся- 


да йолмась и тяйнянясь, аши сяда 


алува. 
Сорокина веленясь, аши бта клет- 


каса: вальмятнень алга шуди Выса 


ляйсь. Тингефталхнень омбоце бо- 
коваст нюрьги крута пандонь каряс, 
конань ланганза йотай машинакись, 


` конань тиезе русскяй народсь пу- 
` ворксу кядьса ливость эзда салу и 
начказа модати. 


Пара ваномс, мзярда пандть 


` прява ёндолкс ётай пассажирскяй 


` поездсь. Тя минутаста бта Haar аф 
` поезд, а оцю гусеница, кона вишк- 
‚ста шашты скирттнень йоткова. 


Востокса, ичкозе ащи вирть фтал- 


` да лиссть кизонь шить васень лу- 
° чанза, конат прамок летьке модать 
` лангс, няят бта золотонь пулф... 
a 4 Г 

Вов синь сраткшнесть, налхкомок 
од келунянь вирьса; вов синь же“ 
мчужнай зёрнакс пиндолготсть ра- 
сав нарть лангса; вов синь вачко- 
дсть Выса ляйть ведензон лангс и 
пиндолготсть... Пуромсть золотонь 
кистьс и ведть лангста лийсть вели 
и вальмянь кляньцекнень ланга 
крьвяснесть бта аф оцю толнят. 


Лучне сувасть комнатав, коса 
удость Тимошкась, Вовочкась и 
Наталкась. Мзярда лучне валдоптозь 
стенатнень и пецть удыхнень ша- 
мас, конань эзда Володясь нльня 
шерьхкозевсь и валомне тулхмаде- 
зе Тимошать. Синь удомань пачк 
аф шарьхкодевиста мтргодсть и 
лифтезь пильгснон шить лучанзон 
алу... 


Шабатне сргозсть. Тимочкась 
стясь сембеда инголи. Тя ульсь 
кефкие кизоса йожу и смелай цьо- 
ране. Серес сон аф оцю, но эчказа. 


Мзярда Тимошкась думондазеви, 
токажнайсь мярьголь ба: ,ванодова, 
тя цьоранясь таяскотсь наверно,. 
Сонь куваказа выпуклай коняц, го- 
лубой оцю сельмонза корхтасть 
цьоранять оцю способностензон 
колга. Сембе вастса Тимошкась эсь 
юркай и смел шинц мархта отли- 
чался. Школаса пяк кельголезь сонь 
ялганза, а сембеда пяк кельгольхце 
учительницась--Мария Васильев- 
нась. Тя талантливай идть инкса 
сон фкакс кенярьдкшнесь, сон 
фкакс аноколь ламос азонкшнеме 

тя скромнай и, сетяв цьоранять 

тонафнеманц колга. А 

Пионеронь отрядса сон ульсь 
лиятненди кепотьксокс. Тянь инкса 
пионерхне Тимошкать кочказь зве- 
нань вожатайкс. Сембенди сон 
арсесь забавакс. 

Тяда меле стясь Володясь, Тимоч- 
кать братьяц, тейнза 10 кизот, 
аньцек аф ламода упрямай. Жиз- 
нерадостнай Тимась весяласта 
пшкядсь Володяти: 

— Вовка, тон стять? 

— Мес?--Отвечась Володясь. 

— Мес, мес... юкстайть штоли 
мезень колга корхнемя исяк? 

— Вирть, панкнень колга, штоли? 

— НУ да!.. Молят? 

— А тон?--эрендезь 
Володясь. 

— Мон, Вовка, мзярдонга аф по- 
тнян инголькиге арьсефть эзда... Азк 
молят?--Кизефнесь Тимошкась, ва- 
номок Володчть видеста сельмозон- 
за. 
— Молян,-согласиндась Володя. 

— А монь сявсамасть? —кизефте- 
зень синь сазорнясна, 9 кизоса На- 
ташась. Наташа тячи тяфтажа стясь 
рана и сетьмоняста ащекшнесь эсь 
вастсонза и кулхцоншкшнесь Тимо- 

_ шань и Володять интереснай корх: 
тамаснон. 

Наташать вайгяльняста кулевсь 


кизефтсь 


обида эсь кржа кизонзон лангс. Сон. 


пельсь, што Тимошкась, Володясь 
и синь ялгасна аф сявсазь сонь эсь 
мархтост вири пангонкса. Но Ната- 
шась йофси мзярдонга аф меляфты 
стама пинге, мзярда ба мезса, мезса 
тейнза атказальхть, сявомс мархтост 
путешествондама. Тячи тейнза мес 
бди савсь спорямс упрямай Воло- 
дять мархта сянь қолга, штоба сяво- 
‘лезь сонь эсь мархтост. 

--Вовка, месть спорсят Натусь- 
кать мархта и дразнясак сонь,— 
пшкядсь Тимась, 


< SC 


Тяни Наташась марязя эсь прянц 
сяськикс. Сон содазе, што пангонк-. 
са соньге сявсазь. Володять мяльс 
тя ашезь ту. 

В, Наташать, мекя лангт пяк ме- 
лезонза. И тянь честс нльня мялец 
сонь фалу морамс, комотнемс и 
тяконь мархта сяда пяк сафтомс 
Володять кяжензон. 

Лисемок улхцяв, курокста коч- 
кавсть Тимошкать ялганза, (конат 
эряйхть шабракс), Ванясь и Сере- 
жась терьдезь Володять и Ната- 
шать и дружнай аськолксса тусть 
сембе марса вири... 

Кизонь шись саворне куци вяри, 
прокс дуця пакшкафтома менель- 
ти. Ушесь ульсь сетьме, аньцек 
цють цють уфась сетьме варманя, 
кона каванясь панчфу лугава моли 
шабәтнень танцти араматнай 
кожфса, 

Кепотьф мяльса и весяласта Ти- 
мошкась вяти эсь ялганзон вири 
и йотамок аф оцю васта, горяй 
пайгонякс гайняй вайгяльса вий- 
цек ушедсть морама: 

— Минь сембень шарьхкоцасын, · 

сатсасык 
и панчсаськ!.. 

Мархтост синь сявсть пангонь 
каямс аньцек йолма кептерьненя. 
Tana башка мезевок ашесть сявя. · 
Синь ашесть сявя нльня крушка- 
вок симомс, аф ваномок сянь лангс, 
што синь симмасна ни сась, тя пси 
шити, а пилькс щямань колга мзяр- 
да корхнесть оцюфне, синь кулхцон- 
домс мяльсновок ашель. Шабатне 
мольсть сяшкава вишкста, бта ко- 
дама бди инстинктивнай вий: ряф- 
циезень инголи и инголи... 

Штоба ётамс вири, эряви обяза- 
тельно ётамс машинакить туркс; 
тянь инкса эряви куцемс · крута 
пандть прязонза. Шабатне арьсезь, 
што синь куцихть пандть пряс аф. 
перетнень омбокова, седть вакска, 


‚азомс: „пангоня, 


кона ащи пропастть туркс. Тоса 
йотамась сяда тьождя. 
Пандть вельфке вирсь нинге 


ашезь няев. Синь сембень мяльс- 


ноль сяда куроконя улемс вирьса 


` и, эстейст апак шарьхкодть, куцезь 


ни пандть пяленц. 
Наташась моразевсь: 
— „Где это улица, 
Где это дом?.. 
Сембе фатязь марса: 
-- Вот это улица,... 
Няйвсь вирсь! Васенда няйвсь 
ичкозе ащи пиже бархотокс вирть 
пряц. Аф лама пингонь йотазь кар- 
мась штадома вирть трвацка. Вирсь 
тячи кати мес эсь ширезонза ускозь 
уски пионерхнень эса. Сон терде- 
зень синь вирть кельме кожфкац, 
лопав тарадонзон мархта, конатнень 
ала панчфонь танцти шине. Акша 
панкне ашесть лисенде синь мяльс- 
товок. Кажнайть мялецель сяда ку- 
рок сяземс акша панга; кепотьф 
мяльняса кирдемс кядькунчкасонза и 
кодама тон ма- 
зинят!“ 
Вов синь куцезь пандть, конань 


`пряста няйвсь келеда келеси кувал- 


мода кувалмос пижя вирсь. Тяни 
ляткшни аньцек йотамс релецнень 


туркс и валгомс алу, а 15 минутада 


меле и вирсь... 

Наташась ласькозь Йотась ма 
шинакить туркс. Ласьксть Ванясь 
и Сережась, но аф ся вастова, ку- 


` ваня Наташась. Тимошкась мольсь 


Володянь мархта. Синь мес бди 
исть кенорда. Синь мяльсноль ва- 
номс тя мази картинать: ширьде 


’няеви веленять, вирть, седть пант- 

тнень лангс. Тя вастсь сяшкава ма- 
зи, нльня ашель кода явштомс 


синь эздост сельме ванфце. Но Во- 
лодяти эрявсь кенордамс ялганзон 
мельге и вишкста ушедсь валгома 
_ алу. 

22 Тимошась, кода ба пращамок тя 
E? 

картинать мархта, ёжу ванксса | 
нинге весть варжакстсь сонь лан- | 
гозонза и валомне ушедсь асько- 
ляма. Но мзярда куцсь машина- 
кинь насыпть лангс и варжаксто- 


мок релецнень кувалмова, конат 
пиндолцть шить валдонц эзда, ко- | 
да мярьгат пефтеме стальной стру 
накс, сразу эводсь, нльня изь ве- 
ронда эсь сельмонзонды. ,Тязовок 
кенерсть пинень ваймотне“,--Эсь. 
потмова арьсезевсь Тимась, мзярда 
няезе релецть, кона ульсь полаткс 
видеста аертф боку. 


— Инекуйхне,—ськамонза вер: 
ге вайгяльхть кортазевсь Тимась,-- 
кочкасть васта зверень эсь тев- 


снон тиеманцты. Релецне ульст 
сркафтфт эсь вастстост прокс аф ич- 
кизе седть эзда, кона видеса кись 
шары седти и машинистти коданга 
вдругста аф приметави. Тимась 
эстакиге лоткась и тя вредительскяй 
тевть лангс ваномок, шачсь сонь 
эзонза аф азомшка оцю ненависть 
народонь вракненди, тянь эзда нль- 
ня лиссть сонь конязонза ливозень . 


оцю путькст, а телаванза тусть прокс · 
_ понжапт якама, кода электрическяй 
ток. Минуташка сон ащесь таяс- 
котфста и думондакшнесь, мезе 
тиемс, а ялганза ульсть-ни ичкизет. 
_ -- Шабат, Ша-ба-ат!--Кувакаста 
и кайгиста юваць сон.—Куроконя 
тяза, тяза сада сяда курок!--И кя- 
ца яфиезь тердсь эсь ширезонза 
ялганзон. 

Шабатне, сизефть эзда стакаста 
тарксезь ваймоснон и ливосьларпот- 
моса ласксть Тимать ваксс. 

-- Мезе тиевсь? Мезе муть?— 
Фкя-фкянь инголдазь кизефнесть 
Тимошать. 

-- Тонь куй сусконзе?.. 

— Али пилькцень сялгить? Сур- 
‘цень токайть? 

— Мес акшелгодоть? 

` — Да аф жа!.. Ванода вона ин- 
голи,— и сон няфтсь сурса боку 
аертф рельцнень лангс. 

— Релецне аертфт!?.. Дивандазь 
‘отвечасть Серёжась и Ванясь. 

— Да, аертфт релецнг, —кемок- 
стазень Тимошась синь валснон и 
курокста прась и путозе релец- 
нень лангс пиленц и сяда курок 
стясь и корхтай: — дайте арь- 
седа мезе тиемс, релецне цят- 
найть, значит курок йотай пасса- 
жирскяй поездсь, конань эса ар- 
дыхть Москуву Верховнай Советонь 
депутатне. 

— Тима, мон исяк „Пионерскяй 
‘правдаста“ лувонь, што терьневи 
_ Сессия,- кенордазь кортазевсь Ната- 


_ шШась. 


-- Видеце, Наташа! Монга лу- 
вонь,--азозе Тимась. 
2 -- Дайте сяда курок арьсесаськ, 

мезе карматама тиендема. 

--Эряви ванфтомс поездсь, по- 
ездсь, -- отвечасть сембе. 

` Лоткафтомок ваймоснон тарксе- 
мода, синь сембе озабоченнайста 


ванцть Тимошать лангс и учсть 
мезе кармай тиендема сон. 

-- Кальдявста тиеме, што ашеськ 
сявя галстуконьконь,-мяргсь эряс- 
кодозь Сережась, яфодемок кяденц 
алу. 

— А, содасасть, тя лияса ули 
кода тиемс? —Кортазевсь Наташась 
и сонць танга эряскодозь азсь,- 
верса!.. 

— Кстиса!-—Азозе Володясь. 

— Ноаш вдь минь кочкаф ксты- 
еньке, а кочкама пингс колма 
поездт могут тапавомс. Верса эря- 
ви архтомс лоскод,--кенордазь 
пшкядсь Тимась,-синь сембе 
ванцть Тимать сельмос и арьсекш- 
несть мезе тиемс. Ну арьсекшнемс 
ашель мзярда. 


-- Наташа, тонь аш лоскод 
пакшкяце? 
— Аш, Тимка. 


Сяда тов сон кинге ашезе ки- 
зефне, и вишкста сязезе эсь панар 
ожанц. Тя минутаня ляць мялезон- 
за, „Пионер“ журналста картинась, 
кона тянь лангс ульсь пяк похожай. 

-- Эряви кенордамс. Ваня архт 
вешть байдек.—Сонць Тима куро- 
коне таргась зепстонза йолма пе- 
ельне и пяльхканц мархта` оцю 
суронц йоткста кярозе кяденц, и 
тя ранаста якстерь сюренякс тусь 
свежай якстерь версь, конаньалу ла- 
дязе лоскодть и учсь верыяманц. 
Васенда Тима исьце маре серетьфть- 
но мзярс ащезь ушедсь псити ся- 
редеме, но сембе сяка, Тима сус-. 
козень пеензон и кирдсь... Сон со- 
дазе,- што тяфтома мезевок аф 
тиеви, сон содазе, што тя честень 
и геройствань тев эрь советскяй 
гражданинтти. 

-- Володя и Наташа!! Тинь арда 
куду,—Тимась пшкяць эсь сазо- 
ронцты и братьянцты. 

Тянь каршес атказамать колга 
Володясь изь карма корхтамовок, 

Сон содазе, што тянь колга спорь- 
семась ламос таргасы пингть и 
может тиевомс неисправимай неп- 
риятность. А пингсь лама-ни и 
вот-вот ни сай поездсь, 

Тусть ласькозь алупантт Тимо- 
шась, Ванясь и Серёжась, пачко- 
демок седть ваксс и комада шаш- 
тозьня йотасть седть ланга омбоце 
ширети. Тимать ранаста версь кар- 
мась шудемя сяда саворня и пси 
шити аф кенери лисемс версь тус- 
томи и оцю путьксонь путиясь 
лоскодть лангс, конань лангс лятк- 
шнесь аф оцю акша пятношкат. 

Иотась танга аф лама пинге и 
лоскоткясь ульсь келеда келес 
якстерь, конань сотозь байдеконе 
пес и сетьме кожфкяти саворне 
либорць синь вельхксост. 

Вов-ни няеви качамне, кона 
поездть вирьге ардомста лиссь па: 
равозть трубаста и таргавсь гона- 
жав пиксокс и кеподемок вяри 
камбаряф пря шеерькс ашкорявсь 
пиже шальса сотф шуфтнень пряс- | 
нон перьф... Содаф, што тя ардсь 
пассажирскяй поездсь. Пяк эрявсь 
кенордамс и синь вишкста фкя- 
фкянь мельге тусть пялес ласькозь 
пандонять пряс, коса сяда няевис- 
та можна кеподемс вяри флажокть 
и штоба сяда курок приметальхце 
машинистсь. 

Вов-ни кармась няевома по- 
ездсь, кона кичкорондай киге мян- 
цевсь прокс атяменга дугакс. 
Пионерхне ков ласькихть, тов ся- 
донга вишкомкшнесть синь пильк- 
сна, сяка йоткова аф шарфнемок 
‘перьфпяли кодамовок мяль. Синь 
мяльсостоль фкя: ласькомс поездть 
каршес и мезе аф няемс, а лот- 
кафтомс полнай скоростьса арды 
‘поездть, штоба сон афоль пачкодя 
ся вастти, коса аертфт боку релец- 
не. Тяни пелемска ни ашель мез: 
да. Синь ваймосновок пси кожфти 

изь тарксев сяшкава сизесть, HO 


сякокс исть лотксе, ласьксть мезе 
вий инголи. : 

Флажоксь, кона ульсь Тимошат 
кяца, и либерьць, пси кожфти 
коськсь и тиевсь нльня равжа от- . 
тенка мархта якстерьста, 


Поездсь, кода равжа 
вишкста шаштсь инголи, синь ши- 
резост и рельсатнень лангс ша- 
рыхнень ритмичнайста стукамасна 
марявсь ни йофси маласа. 

Тима гордайста и смелста ке- 
педезе коза сатсь кядец якстерь 
флажокть и приметамок якстерь 
флажокть и аф ламос учсезь ма- 
шинистсь нолдась паравозть тифте 
бокованза туста пар, кувакаста и 
тревожнайста параськодом пачк 
паравозсь лоткафтозень шарыен- 
зон. 

Тима апак стредондак ласьксь 
поездть малас. Поездсь лоткась 
йофси синь малазост 6— 7-шка 
метрань растоянияшча вастс и 
стакаста уфкснезь нолясь кафта 
бокова ащи паронь нолдама кла- 
понтнень эзга туста пар, кона 
кеподемок вяри ссн шаркстсь аф 
оцю . путькс ведьнякс и суфтозь 
суфты пиземнякс пизесь алу... 

Мзярда шабатне мольсть пара- 
возть вакс, паровозсь, кода мярь- 
гат: спасибай герой. идтнень 


лавина _ 


и танга рохазевсь „уф-уф,—хоро- 
шо! уф-ф,--хорошо!“ 

Эстакиге лиссь Кривоносовец ма- 
шинистсь, 

-- Мезе тиевсь 
кядсь сон. 

— Машинист ялга, сецть эзда 
5—6 метрань вастса сязьф и аертф 
боку вастстонза релецсь,-кайгиста 
и увереннайста азозе Тима, лась- 
комок шабатнень ёткста маши- 
нистть малас. 

Тимань эстакиге кеподсть лафту- 
вонза и лофташкодсь шаман. 

Кулемок Тимань тревожнай ку- 
лянц, машинистсь комотсь пара- 
вознай буткать эзда и соду и ма- 
зуту кядензон мархта ашкодозе 
Тимошать и палазе, кона пингова 
пшкядсь: 


шабат? — пш- 


-- Молодецтада шабат! Тинь те- 
вонтте настоящай героень,- и 
шабатнень мархта машинистсь 
тусь цють аф ласькозь Тимань 
мельге. 


Пачкодемок ся вастти. коса аер- 
тф релецсь эсь вастстонза, по- 
ездть | командироц--машинистсь 
танга палазень Тимошать, Ванять 
и Серёжать и корхтай: 

— Молодецтада цьорат, курок- 

ста шарьхкодеде. Именно тинь те- 
вонтте героенне. 

Машинистть ня валдонза меле 
смелай и решительнай пионерхнень 
кулевсьвию вайгяльсна: „Народнай 
тевть инкса минь фкакс аноктама“!.. 

Шида меле Ванянь и Сережань 
родительсна получасть идень сана- 
торияста сьормат, коза синь куче- 
зень железнай наркомсь Л. М. 
Каганович ялгась, синь геройскяй 
подвигснон инкса. А шишкада меле 
получасть сьорма Тимошать родите- 
ленза, коса Тимась ровнайста тя- 
штьф букваса сьормады: 

Шумбратада аляй и теряй! 
Эрян цебярьста. Ялгане монь кизеф. 
несамазь, мезенькса монь куче- 
мазь Артеку ваймама. Мон азыне, 
што монь кучемань героень тевон- 
кса Лазарь Моисеевич Каганович. 
Тянкса ялгане шнамазь. Алей 
курок сай Артеку кельгома В. М. 
Молотов ялгась. Мон теенза сем- 
бе пионерхнень эзда азан седи вак- 
стонь пара вал и мярьган азомо- 
да минь лемстонок пионерскяй 
пара вал, родной и сембенди седи 
вакска кельговикс Иосиф Виссарио- 
новичти павазу и радостнай детсі- 
ваньконь инкса. 

Т. Новиков. 


ВЛАДИМИР КОНКИНАКИ 


Влгдимир Коккинаки лама тьо- 


жаньксть кепотькшнесь воздухти од. 


самолеттнень лангса, сон лиендсь 


50 шка различнай конструкциянь · 


машина лангса, и эрь пингова сон 
кемоста ванфнесыне сят правилат- 
нень, конат ладяфт испытательнай 
полетонди. 


Коккинакись прекраснай пара- 
шютист, но вестьке нинге, нльня 
инь стака условияса, сон исьце 
кадонда самолетть и изь пользо- 
ванда парашютть мархта. 


Но эрь пингста, озамок с̧амолет- 
ти, сон щакшни лангозонза пара- 
шют. Парашютфтома лиендемс аф 
эряви. Тя--испытатель летчикть 
кшнинь правилац, и Коккинаки 
кемоста сонь соблюдает. 


Владимир Константинович кемо- 
ста кельксы эсь профессиянц. Мос- 
куву Дальняй Востокста мрдамок, 
4-це шистакиге сон, кода обычна, 

Дуа NZ, 
эвондсь заводть летнай станция- 
зонза. И вов машинать ваксса. Мо- 
тористсь Василий Семенов нолда- 
зень моторхнень. Коккинакись ся- 
да лац лацсесы парашютонц, лац- 
сесыне меховой пиманзон. 


ж 


. Ульцяса пси. 


Мотористтне и 
слесархне, Конат работайхть само- 
летть перьф тифтень панарняса, 
шудихть лангаст” ливсть. Пеетькш- 


немок шить каршес, Коккинаки 


сяда плотнайста пункснесы эсь ме- 


ховой комбинзононц. Тейнза эряви 
лиемс 10—11 тьожятть метрат 
вярьгя, а тоса 35—45 градуст якша- 
ма. Лиемати эряви анокламс модать 
лангса. Воздухса аш мзярда ша- 
рондомс ,эсь персонацень перьф“. 

— Воздухха всякай может 
улемс, — корхтай Коккинаки; — и 
летчиксь должен мумс эсьтейнза вы- 
ход любовай минутаста. Но минь 
советскяй конструкторхне, башка 
сявомс Сергей Владимирович Илью- 
шин ялгать и минь советскяй ра- 
бочайнке -тиенцазь сембонь, штоба 
летчикть афольхть уле тяфтама 
„положениянза“. Цебярьхть минь 
машинаньке! 

Севернай Америкав > лиемати 
Владимир Константинович ушедсь 
аноклама кафта кизода ламода 
инголе. Сон лама кемотть раз про- 
верязе эсь прянц и машинать. Анок- 
ламань лиемакс Владимир Кон- 
стантинович лувондсы Дальняй 
Востоку лиеманцка. Атлантикань 
просторхнень вельфке Коккинаки 
лийфтезе минь родинаньконь гор- 
дай знамянц. В. Дмитриев 


Иляденди шобдалготсть и тус- 
томсть дуцятне, конат велхтязь ме- 
нельть и модать. Кеподсь вар- 
ма. Тусь пизем, ушедсь само- 
летть модати люпштамонза. Ала, 
шобдаса кяшф пантт. Но ня пант- 
тнень Йоткова, прокс мезевок аф 
няйви шобдаса самолетсь мушендсь 
эсьтейнза опасностьфтема ки. 


Ввиацияти сон мольсь 1929-це 
кизоня. Аделась наблюдатель лет- 
чиконь школа, арась Якстерь Вр- 
миянь военно-воздушнай виень 
Научно-испытательнай институтти 
штурманкс. 


Ся пингть эзда сявомок, Михаил _ 


Гордиенко ялгати савсь лама 
лиендемс. Сон лиенць и Арк- 
тикав, лийфнесь :воздушнай ко- 
раблят Европать вельфке, прим- 
сесь участия Москва — Омск — 
Москва беспосадочнай перелетса. 
Михаил Гордиенко безупречнайста 
мольфтезе легкай самолетонь зве- 
нать Москва—Чернай морять се- 
вернай побережьяванза маршрутка. 
Сон жа инь стака условияса ти- 
ендсь испытания од самолетти, ко- 
нань колга сяда меле курокста 
келемсь славась 
эзга,-тя „Родина“ самолетсь. 


Вов мезенкса именна Михаил 
Гордиенкати тись ‘предложение 


марнек мирть’ 


` МИХАИЛ ГОРДИЕНКО 


_ Советскяй Союзонь Геройсь Кокки- 


наки, лиемс сонь мархтонза Амери- 


кав. 
Тя полетти Гордиенко кувать и 


21 пяк упорнайста аноклась. Кокки- 
` накить мархта марса сон тиенць ла- 
“ма тренировочнай полетт, шлоба 


варжамс машинать, 
приборхнень, 
разнай пингова, всякай погодань 
пингста, штоба тонафтомс эсь орга- 
низманц различнай условиятненди. 
Полетти анокламань шитнень 
пингста Гордиенко лама времанц 
явшць и штурманскяй тевтиге. Сон 
цебярста тонадозе перелетонь трас- 
сать, содазе кодама вармат могут 
синь Васьфтемс ки лангса, кодама 
островт и поселеният. Тонафнезень 
сон эсь радиоприборонзон. Целай 
З неделят сон эрь шиня 3-част тре- 
нировадондась эсь прянц радио- 
граммань макссема и примама. 


моторонзон, 


С 


2 
Я 
¢ 

1 


М9 уай 
а) 


Коккинаки кунара содасы Ми- 


хаил Гордиенкань. Беседаса сон 
кода бди азозе, што Гордиенко— 
„тя воздухонь сире вирьгас.“ 

И кода няйсаськ, Коккинаки изь 
эльбядя. Е. Дочкал. 


лиентсь сонь шить - 


Саранскяй Пенькоджутовай комбинатонь рабочайхнень идьсна оцю радостьса и павазуста 


праздновасазь Майть 1-це шини. - 
СНИМКАСА: Пенькоджутовай комбиватонь идень садонь воспитанникие: . 

КШТИХТЬ. - / қа Ў з А 

` `Алува стирнятне кштихть „маки“ танецть и казачай костюмса кштийхть „лезгинкать“. . І 


6 


Саранскяй Пенькоджутовай комбинатонь идень садса рабочайхнень идьсна наря- 
жафт узбекскяй национальнай костюмса,. синь няфнесазь, Советскяй Союзонь брат-- 


скяй народносттнень идьснон мархта дружбать. 


ТТТ 


ж 


Саранскяй Пенькоджутовай комбинатть идень садонь зданиянц уше ширьдень 


ВИДОЦ, ) 
: Тя идень садса павазуста и радостнайста йотафнесазь пингснон Пенькоджуто- 
вай комбинатонь рабочайхнень идьсна. 

=  Шовда вирь крайса 
Е Касондсь эчке куз, 
) А ся кузть ала 
Ускорявсь картуз. 
Коста жа тяза 
222 Картузсь появась? 

| Кие кузть ала 
Тяса „воявась“? 


“Велеса толхнень уфсезь. Сембе 

° сетьмось. Аньцек велеть омба песа 
` увасть пинетне. Весь шовдадонга 
` шовда. Аф няеви ся ломанць, кона 
| инголет аши аньцек фкя аськолкс. 
Ши валгома ширеста шаштсБ пи- 
` зем дуця, конац вельхнезе менельть 
_ шовда тюсьса. Кифчиесь Ендол и 

_ичкозе, ичкозе торась атям 
Веле песа, край кудняса циф- 
_ тордсь вальмава толня. Ся кудняса 
5 ‚эряй Тима эсь аванц и вехкса ки: 

_зоса Ваня церанц мархта. 

` Сембе вельэряйхне удыхть. Кос- 

`танга:аф Haar толня. А мес ина 
Е Тима тнярс ep уды? 
Сон нинге тя пингс ашезь сува 
_ колхозуга. Мес сон ашезь сува кол- 
` хозу?., А сон вдь ашу. Сонь ба 
апак корхтак прималезь тов. Сон 


шорсесть попсь и Фома кулаксь. 
-- Тят сува колхозу... Колхозсь 
курок срады, а колхозникнень сем- 
‘бонь повсесазь,-корхнесь Тимати 
Фома. 

И тя пингть самс Тима ашезь 
сува колхозу. Учсесь колхозть сра- 
Б? ann Сонь маштсь сёроц. а 


ёрсесь сувамс колхозу, но тейнза . 


теинза макссесь Фома кулаксь, ко- | 
нань инкса кошарякшнезе кулхцон- 
домс сонь. 

Сембе кулакне и попсь, дьячоксь 
и манашкатне пуромкшнесть Ти- 
мань кудс. Тосасинь корхнекшнесть _ 


эсь сатфксснон колга и арьсе- 
кшнесть мезе илядсь тейст тиемс. 

И вов синь пуромсть тянинге 
Тимань кудс. Сембе кудсь пяшксель: 
конат ульсть моркш ваксса, конат 
кенкш лангса. А 
краватьса удось Ванясь. Сонь вакс- 
сонза озада ащесь тядяц, конац аф 
ламос ащезь мадсь. 

Ванясь тонафнесь школаса. Сон 
ульсь пионер. Сон ламоксть кизеф- 
некшнезе эсь алянш;--Аляй, мес 
РЕ аф суват колхозу? 

омблат нинге сембонь содамс. 
Мон тетьке максан пио-онер,- 
тяфта отвечакшнесь тейнза аляц. 
Банясь, кунара ни шарькодсь мес 
кудозост пуромкшнихть ня ломатне, 
носон киндинге ашезь азонкшне, 
сяс мес пельсь алянц эзда. 

И вов тячи, мзярда сембе ну- 
ромсть, сон тись пря удыкси кармась 
кулхцондома, мезе Кари корх- 
тама ня ломаттне. 


Попсь шаштсь моркшть ваксс и. 


кармась салава корхтама. Мзярда 
кифчяди вишкста ёндолсь или кай- 
гиста ляци атямсь, ся Сткть попсь 
лотксесь корхтамда, 
озондсь и уставсесь танга корхтама: 

-- Мон вов мезе ёран азомс. 
Пингсь минь эсонок аф учси, 


pany и фалу сувайхть колхозу. 


стенать ваксса 


саварне | 

Мон тейнть ламоксть корхнень 

_ манашкатненди эряви сяда лама 

` работа вятемс эряйхнень ёткса. Эря- 
висембонди маштомс, маштомс корх- 
тама, маштомс васькафнема. Сем- 
бе манашкатненди ванды эряви 
кундамс тевти кода эряви. 

_ Атинь, братьят, алянят, тячи, по- 
ка пизем, и шовда весь, тя эряви 
нолдамс прудть, а сяда меле мезе 
эряви тиемс няйсаськ. Ванды мезе 
шкайсь канды. А тячи, сембе сяво- 
да револьверхт и каймот и аряда 
прудть нолдама. Манашкатне арда 
кудга. 

Манашкатне кармасть мелцек ли- 
сема кудста и кода равжа варсихть, 
тушендсть велеть эзда 

В алятня тожа пуромсть кенкш 
лангс и учсесть мезе тага мярьги 
попсь. 

-- Кулхцондость Фомать, сон 
ули руководитель. А тон, Никит, 
фталда Семань каймоса. А тинь 
лиядыксне, шаштода прудть фта- 
лу--и сембе. Ну, удалаза, арда. 

Тусть, кудсь шамсь. Ванять тядяц- 
ков-бди лиссь. Ванясь стясь кра- 
ватть лангста, сон трнатсь, аварь- 
гадсь, сельмоведенза пяярстьснавкс. 


_— Вай, тяни Сёма атязень шав- 
сазь,--арьсесь аварьдембачк сон, 

Ванясь Панжезе вальмять и ко- 
мотсь ульцяв. Пизесь вишке пизем. 
Кифчиесь ёндол и сидеста ляцендсь 
атямсь. Ванясь тусь ласькозь клубть 
шири, коса цифтордсь толня. Сон 
начксь, лангозонза ашезь ляд фкя 
коськесюренявок,кельмось, авардсь. 
Сонь шамац ульсь эводьф, мярь- 
гат кие-бди мельганза паньць. 

Ванясь сувась клубу, коса мольсь 
колхозонь правлениять заседанияц. 
Тоса ульсть коммунистт, комсомо- 
лецт, колхозникт. Сембе шарфтсть 
мяль и ванцть Ванять лангс. Сон. 
шаштсь пионерважатайть малас и 
азондозе сембе тевть. Пионерважа- 
тайсь азондозе тяньпартийнай ячей- 
кань секретарти. Аф лама пингта 
меле колхозникне тусть эсь прудс- 
нон и кельгома Сёма атяснон ара- 
лама. А Ванять сявозе эсь ширезон- 
за Серафим щняц. 

Колхозникне саворня шаштсть 
прудть малас, азондозь сембе тевть 
Сёма атянди. Сембе арасть эсь ва- 
стовасть и учсть. 

Ульсь сетьме. Пиземсь кармась 
сетмома, но сякокс жа ульсь шо- 
бда. Вдруг сетьмоть калафтозь 
ляй кувалмова сайхнень кашторф- 
сна. Синь шаштсть кошть малас. 
Фкясь сувась кошу, тоса кивок 
ашель. 

— Сёма Taca аш, тя сядонга пара 
— мярьгсь Фома и сембе валксть 
прудти. 


жш 
ж- 


Жж 


Тюремась ёгась курок. Кафта 
вракне, ульсть шавфт, фкясь ста- 
каста ранендаф. Кафттне ульсть 
кундафт. Фкясь, Фомась ворьгодсь. 

Варьхмодема шовор Акулинань | 
ширеста кундазь поптьке. 

ЦЈавфнень эзда фкясь ульсь 
Ванять аляц. Ванять, тядяц васенда 


_ та ковда меле синь аве кол- 
03: 

Тяда меле ётнесть шить, ётасть 
_неделят и сась сёксесь. Ішитне 
якшафтсть. Менельса шинясь лот- 
кась эждемда. Паксятне сембе 
урядафт. Аньцек няевсть тюжя нуф- 
толхне, конатнень ёткова няевсь, 

° кода пуворяй велеста лиси и вирти 
моли кинясь. 

Ся кинять эзга весяла моронь 
моразь моли канфкя мархта Ванясь 
Вертелим вели. Сон моли щенянц 
шири. Кучезе сонь тядац-^`мезень: 
бди кандома. Пачкодсь Ванясь вир- 


= : - 8. Ж: й. 


ти. Кармась шоподема. Иляткшнесь 
_ молемс нинге колма вайгяльбет, 

222 Вирсь ульсь галыш, сонь галыш- 
5. кафтозь, каяфтозь лангстонза ки- 


‚сюцекшнезе, а тоса лоткась. Каф- 


сёксень 


зонь пиже ИМОНИ СЕНЕ кеьмие - 
варматне. Вирьса сетьме. Аф маряви 
кодамовок нармонень мора. Ванясь 
аф пелезь и моразь мольсь киге. 


Вдруг марявсь тарадонь цятор- 
дома. Шуфттнень ёткова Ванять 
ширес ласки кодама-бди аля. Ва- 
нясь содазе Фомать и тусь ласкозь 
киге. Ванять сон сатозе и кундазе 
вирть омба крайса кузть маласа и, 
кода пяляс пине эсьморондась 
Ванять кргас. 


өзе Прашак пине лефкс светть 
мархта;--пейнь сускозь корхтась 
Фомась, 


-- Тон монь шавсамак, веронь 
потяй инжа, но аф шавовихть 
велеса сембе пионерхне!:-гайнясть 
вирнять эзга Ванять 

бә. 24»: 
ее 


Мекольдень валонза. Фома ухатсь 
Ванять кержи бокс пеель... 


ж 
ж ж 
Ламос вешендемда меле Ванять 


теланц музь вирьста ляй потмакс- 
ста. 


Сонь калмамонза якасть сембе 


пионерхне, колхозникне, сиретне- 
вок, оттневок. 


Ванять веры картузонц, кона 
иляткшнесь кузть алу, сявозе пи- 
онеронь организациясь, сонь пу- 
тозь пионеронь уголоку. Тя картузсь 
лятфнезе пионерхненди кельгома 
ялгаснон. 


Недяляда мелеульсь кундаф Фо- 
маськя. Сонь кундазе вирь ванысь. 


Мезякаев. 

: А. Алейші 


Ванянь Просанясь 


Ванянь Просанясь, 
Мазы од стирнясь, 
Марстонь паксяса 


` Лац работайнясь; 


Шовдава рана 
Паксяв кялинясь; 
Паксянь тев ланга 
Шинь аф мяндинясь; 
Пяле гектаронь 
Проса кочкинясь; 
Вете сядонянь 


Пулфонь сотынясь; 


Марстонь пуромксса 


Сон инь шнаманясь; 
Сон эрь кизоня 
Казнень сявинясь, 
Цебярь славанянь 
Проса кандынясь. 
Тянкса кельгсаськ минь 
Ванянь Просанять, 
Мазы од стирнять 
Равжа касанять. 


А, Малькн. 


Лагерьса 


Расась пиндолды сиякс 
Панчфу тишеть пряса; 


Лентакс таргаф ляйсь вирть ваксс, 


Лагерсь вирть трваса. 

Вов и моразевсь рожоксь, 
Пионерхнень стяфты. 

Расать суфты шинясь прокс, 
Сюрелданзон прафтозь. 
Иттне ляй трвати ласьксть. 


‚ Кайсесть, штама комотсть. 


Уйихть мацикс ляйнять туркс, 

Синьаф ваяйхть омутс. 

Тяза ваймама синь састь, 

Пионерскяй лагерьс. 

Лама вийда синь прдайхть, 

Сьоксес мянь, сентябрьс... 
1939-це киза. 


М. Капков. 


Кельгса тундать. 


Ляй трваса панжи лаймоть 
Ару кожфкясь сюдеряй. 
Панчфнень йоткса морай нармонць 
Идьксь нюрямняса нюряй. 
Эх! и кельгса тунда паксять, 
Пиже шальса ашкотф вирть. 
Вирса нармоттне гай морайхть 
Кода илять мокшень стирхть. 
Тоньге кельгте панчфу луга! 
Тундань пиже, од руця 
Эрь шудава штай тонь расась,— 
Сетьме пиземнень дуцясь, 
Лангозт ваны мани шиське; 
Пионерхне якайхть лангат. 
Кочкайхт панчфкат тундать 
йотамс,-- 
В, сай киза кстыда андат, 


ЯКСТЕРЬ ВАЗЬНЯ 


(Йофкс) 


Эрясь ащесь ёлма: стирьня. Тя- 


` дяц рамась тейнза якстерь вазьня 


-и тя вазьнясь тяфта ладясь стирь- 
HATM, што сембе кармасть тейнза 
‘мярьгома: Якстерь вазьня. Фкя пин- 
гоня тядяц пидесь копша и мярьгсь: 

-- Арта-ка Якстерь Вазьня, бабац- 
ти, кантт тейнза копшаня и сяка- 
ня вайне, содак шумбра ли сон. 

Якстерь Вазьнясь эстакигя тусь 
бабанцты. 

Моли сон вирьге, а каршезонза 
сонь вирьгаз. 

— Шумбрат, Якстерь Вазьня,- 
корхтай вирьгазсь.—Ков тон молят? 

— Мон молян бабазень варжама 
— отвечась сон, — кандан тейнза 
копшаня да. сяканя вай. 

— А ичкозе ли сон эряй?—ки- 
зефнесы вирьгазсь. 

— Пяк ичкозе, вона тя мельни- 
цать фтала, конац няеви инголе, 
веленяса васенце куднять эса. 

— Вов мезе, —мярьгсь вирьгазсь: 
-- молян монга варжаса тонь баба- 
цень. Мон молян тя киге, а тон во- 
на сянь эзга, ванцаськ, кие минь 
эздонк сяда инголи пачкоди! 

_ Вирьгазсь врьгятсь сембе вийса 
ардома сембодонга нюрьхкяня киге, 
а стирьнясь тусь сембодонга кува- 
кать эзга. 

Ки кувалма сон кочксесь пяштть, 
панцесь милавнятнень мельге, ся- 
_ зендсь панчфт и тиендсь синь эз- 
‚ дост букетт. 

Иотась аф лама пинге, кода вирь: 
газсь ардсь ни бабать куднянц 
ваксс и стуказе кенкшкять: 

Тук-тук 

— Кие тоса? 


— Тя мон, тонь уноконяце, Як- 
стерь Вазьнясь, —отвечась вирьгазсь, 
полафтомок эсь вяйгяленц. — Мон 
кандонь тейть копшаня да сяканя 
вай, конатнень максозень тейть 
монь тядязе. 

Добрай бабанясь ащесь вастса, 
сяс мес ульсь аф пяк шумбра. Вай- 
гяльс коря сон примазе вирьгазть 
Якстерь Вазьнять эземс и ивадьсь 
тейнза: 

Вархцодьк пикскять и кенкшсь 
панжеви! 

Вирьгазсь вархцодозе пикскять, 
и кенкшсь панжевсь. 

Тяса вирьгазсь`врьгятсь бабанять 
лангс и сразу нилезе сонь, сяс мес 
кота шит ни изь ярхца. 

Сяда меле сон пякстазе кенкшть, 
мадсь бабанять вастс и кармась 
учема`Якстерь Вазьнять эса. Курок 
сон сась и кармась стукама. 

Тук-тук. 

— Кие тоса?—кизефтезе вирь- 
газсь. 

Марямок вирьгазонь эчке вай- 
гяльть Якстерь Вазьнясь васенда 
эводсь, но сяга меле думондась, 
што виде, бабанц шалхкоц пан- 
довсь и отвечась: 

— Тя мон, тонь уноконяце, Як- 
стерь Вазьнясь. Мон кандонь тейть 
копшаня и сяканя вай, конатнень 
тейть максозень монь тядязе. 

Вархцодьк пикскять, и кенкшсь 
панжеви!--отвечась вирьгазсь. Як- 
стерь Вазьнясь вархцодезе пикс- 
кять и кенкшсь панжевсь. 

Мзярда сон сувась, вирьгазсь 
кяшсь одеялать алу и корхтай. 

Путк арзять лангс вай мархта 

` дивандась, мзярда няезе, 


РА А _ саканять и” аа Hob cak, 


_мадт монь мархтон! 

Якстерь Вазьнясь каязень аде- 
жанзон и мадсь вастти. Сон пяк 
кодама 
сонь бабац крхтапа и корхтай: 

Бабай, кодама тонь кувакат кят- 
тне! 

— Тя сянкса, штоба кемоняста 
тонь, иднязе, ашкодомс! 

2 _— Бабай, кодама кувакат тонь 
-пилькне! 

_ — Тя сянкса, иднязе, штоба ся- 
да вишкста ласькомс! 


Бабай,  кодема оцофт. тонь а‏ س 
пилетне! >,‏ 

— Тя сянкса, иднязе, штоба лац- 
кас кулемс! 

— Бабай, кодама оцюфт тонь 
сельмотне! 

— Тя сянкса, иднязе, штоба лац- 
кас няемс! ) 

— Бабай кодама оцюфт тонь 
пейхне! 

— Тя сянкса, штоба сивомс тоны! 

И ня валхнень мархта кяжи вирь- 
газсь врьгятсь Якстерь Вазьнять 
лангс и сивозе сонь. 


Саранскяйса Мордовскяй 9-це № школань отличникне. 
Д ‚ Снимкаса кержи ширьде види‘ шири: Скеорцов, Альшин, Ка, Суняйкиа, 
} Михеев, Девятайкина и›Чембулатова ученикне оцю переменаста вятихть беседа ис» 
нытаниятиенди анокламать колга, 


‚ Фотәсь Ивенинть, 


шарфтомс сатомшка мяль. Сяв- 
саськ шашкань доскать. Сон явш- 
неви сембоц 64 квадратнай клет- 
кава, лиякс мярьгомс 32 равжа 
клеткат и 32 акша клеткат. 

Сянь инкса, штоба ушедомс 
шашкаса налхкомать, эсь-ширьдет 
сявомок 3 рядса 12-нь шашка 
путневихть фкя шири акша шаш- 
катне, омбоце ширети равжа шаш- 
катне, аньцек равжа клетканетнень 
лангс. Кода акша, а станя жа и 
равжа шашкатне равжа клетка- 
ста-клеткас шаштыхть инголи по 
диагонали. 

Мзярда кафцке ширдень шаш- 
катне маладыхть малацек, лиякс 
мярьгомс акша шашкатне шаш- 
тыхть равжа шашкатнень малас 
и кда кодама-нибудь шашкать ом- 
боце боксонза клеткась аши шава, 
то можна шавомс и шавф шашкась 
сявондеви доскать лангста. 

Шашкатне шавихть кафцке ши- 
ри, а якайхть, дамскяй шашкада 
башка, аньцек инголи--противникть 
каршес. 

Дамка мярьгихть ся шашкати, 
кона шашкань шавондозь али 
шава клеткатнень эзга молезь пач- 
коди ,противникть“ ширдень инь 
крайняй клеткати и сяда мельде 
кармай якама и шавондома мекевасу 
_мзяра кельк клеткань Йотазь. Сяда 
башка эряви азомс, што мзярда 
„противникть“ шашканц вакс ша- 
шты омбоце налхкить шашкац и ули 
кода шавомс, а соң аф шави, то ся 
шашкац сявондеви за „фук“. 

Шашкаса налхкомань задачакс 
аши сяськомась. Сяськикс лувон- 


`ШАШКАСА` НАЛХКОМА ТОНАФНИХНЕНДИ 
| ЛЕЗКСОНДИ 


Шашкаса налхкома тонафнемась 
аф стака, аньцек эряви тянь шири 


дови ся налхкись, кона шавсыне 
эсь „противниконц“ сембе шаш- 
канзон, али мзяра нибудь синь 
эздост пякстай. 

Пяксневихть шашкатне кержи. 
или види ширьдень ужетненди, а 
кой-мзярда мянь кунчкавга. Пяк- 
стамс можна аф аньцек простой 
шашкась, но и дамскяй шашкась- 
ке (ваность задачатнень). 

Штоба тьождялгафтомс и шарьх- 
кодивиста азондомс задачать ре- 
шандаманц, шашечнай доскать | 
кержи ужестонза (эсь ширдет) 
види шири молезь клеткатнень 
обозначандамс тяфтама букваса: 
а; р, с, 6, е, f, о, В, а вяри молезь 
сьорматтама цифрат: 1, 2, 3, 4, 5, 6, 
oj 

Har букватнень и цифратнень 
вельде тейнек можна лемдемс лю- 
бовай клеткась и можна азомс эрь 
якамась. 

Тяни` марса решандатама зада- 
чат. 

1-це задачась. Кода пякстамс 
простой шашкась Акшетне про- 
стойхне ащуихть: 65, 4; дамкась 
d8, 

Равчсь простойсь 18. 

Якамась равчти, конанц ходоц 
pKa 18—07. Акшесь дамкась 48--І6, 
конада меле равчть мекольдень 
якамац—16, Акша дамкась сатсы #5 
клеткать. Равчсь простойсь 16 
клеткати пякставсь--сяс мес аш 
права меки якамс, сонь сяда лама 
ходоц аш. 

2-це задачась. 
дамкась. 

Вкшетне простойхне: с5, 46, дам- 
катне: а5, 48. 

Равчсь простойсь: а7. 


Кода пякстамс 


2l 


| вы мась _равчти, алда 

_ якамс дамкас—№8. Акша дамкась 

48—67; равчсь дамкась 8—а7. 

ср ` Акшадамкась а5 — b6. Равчсь а7—а8, 
_мезда меле акша дамкась в6—а7, 

| Тяфтаня равжа дамкась пяксневи 

Т ` BS клеткати. 

`Колмоше  задачась. Простой 

Ж. `шашкать вельде дамкать пякстамац. 
_^ Вкшетне простойхне: 63, 44. Дам- 


7-2 


4/2 


% 


сави | 


УК 


кась 16 ЖҮН саар 
я N 

`Равчнень | ` BACEeHb якамстакиге 
а. (сяс мес теест аш лия выгод- | 
най ход) синь пякставихть акша дам- 
кать 16-1 клеткати якамстонза. 


Шашкаса налхкома тонафни 


83, дам. 


ая 


шабат, кучсесть эсь арьсеф зада- | 


чантень, «Якстерь галстук“ журналть 
редакциясе. | 

азынан 


2-це-задачась 


СЬОРМАТФТОДА 
„ЯКСТЕРЬ ГАЛСТУК“ 


Пионеронь и школьниконь журналть лангс. Жур- 
налть нолдайнза: ВЛКСМ-нь Мордовскяй обкомсь 
и МАССР-нь НКП-сь. Журналсь лисенди ковти 
весть. Подпискать примосесазь сембе письмоно- 


сецне, почтовай отделениятне. 


Питнец: | киязос......2ц. 40 тр. 
ө-КӨНСІ:е:; ООУ 

о ом тб. 
ВУИ Е арон ОО 


_ Редакциять адресоц: 
Саранск, Советская, Дом печати. 


„Якстерь галстук“ 

Firmen 


